Petras II Karadžiordževičius
Petras II Karadžiordževičius (serb. Петар II Карађорђевић, 1923 m. rugsėjo 6 d., Belgradas – 1970 m. lapkričio 3 d., Denveris, JAV) – paskutinis Jugoslavijos karalius, valdęs nuo 1934 m. spalio 9 d. iki 1941 m. balandžio 17 d. (faktiškai) arba iki 1945 m. lapkričio 29 d. (oficialiai). Iš tikrųjų jis šaliai vadovavo tik dvi savaites, nuo 1941 m. kovo 27 d. perversmo, iki kurio tikrasis valdovas buvo princas regentas Pavelas Karadžiordževičius.